62019CO0376_INF
Uznesenie Súdneho dvora (šiesta komora) z 13. februára 2020 –МАK ТURS
(vec C‑376/19)
„Návrh na začatie prejudiciálneho konania – Článok 53 ods. 2 Rokovacieho poriadku Súdneho dvora – Vnútroštátna právna úprava stanovujúca uloženie finančnej sankcie zamestnávateľovi vo vopred stanovenej minimálnej výške, ktorá nepodlieha súdnemu preskúmaniu – Chýbajúca súvislosť s právom Únie – Zjavný nedostatok právomoci Súdneho dvora“
1.
Prejudiciálne otázky – Právomoc Súdneho dvora – Hranice – Žiadosť o výklad ustanovení práva Únie, ktoré sú zjavne neuplatniteľné vo veci samej alebo nerelevantné pre vyriešenie uvedeného sporu – Zjavný nedostatok právomoci Súdneho dvora
(článok 5 ods. 4 ZEÚ; článok 153 ods. 1 a 2 a článok 267 ZFEÚ)
(Pozri body 15, 18 – 20, 25 a výrok)
2.
Prejudiciálne otázky – Právomoc Súdneho dvora – Hranice – Návrh na výklad Charty základných práv Únie – Predmet vnútroštátneho sporu, ktorý neobsahuje nijaký prvok súvisiaci s právom Únie – Zjavný nedostatok právomoci Súdneho dvora
(článok 6 ods. 1 ZEÚ; článok 267 ZFEÚ; Charta základných práv Európskej únie, článok 17 ods. 1, článok 49 ods. 1 a 3 a článok 51 ods. 1 a 2; Rokovací poriadok Súdneho dvora, článok 53 ods. 2)
(pozri body 21 – 25 a výrok)
Výrok
Súdny dvor Európskej únie zjavne nie je príslušný odpovedať na otázky položené rozhodnutím Rajonen săd Blagoevgrad (Obvodný súd Blagoevgrad, Bulharsko) z 11. apríla 2019.